Alarm i aftes En mand på stranden slog i aftes alarm ved 23-tiden, da han så den grundstødte sejlbåd ligge et stykke fra land. Det skriver DR Nordjylland. Ingen personer ombord Politi og Falck rykkede ud. Men det viste sig, at der ingen personer var ombord. Besætningen på tre personer blev reddet i land i det blæsende vejr i onsdags af en norsk redningshelikopter, og båden har siden drevet herreløs rundt. Ingen information til politiet Søværnets Operative Kommando var orienteret om den drivende båd, men det var politiet altså ikke klar over, da det rykkede ud. Båden var drevet hurtigere mod land end forventet. Hollandsk båd Der er tale om en hollandsk båd. Politiet forsøger i dag at få fat i ejeren for at finde ud af, hvad der videre skal ske med båden. Ingen olieforurening Ifølge Kattegats Marinedistrikt er der ingen fare for olieforurening.

Opsummering:
En 40 fods sejlbåd strandede i aftes på Tornby Strand syd for Hirtshals.